شەفەق نیوز/ وەرپرسیگ حکومەتی لە سەڵاحەدین، ئمڕوو سێشەممە، راگەیان رەسین پاڵپشتیکردن مرۆیی و لۆجستیکی ئەرا باکوور قەزای بێجی ئەرا نواگردن پەلامارە خۊنینەیل شەوانە،  و نواگیری جۊلەی مەفرەزەیل ریخریاگ داعش.
محمد زەیدان وەڕیەوبەر ناحیەی زویە باکوور قەزای بێجی ئەرا ئاژانس شەفەق نیوز وت: دەسەڵاتە ئەمنیەیلە دەورگرد ناحیەگە قایم کردن، تا دەورگرد بێجی و مسەحەگ لە دەور کۊیەیل مەکحول ت رەسێدە وەرپرسایەتی لیوای ٥١ حەشد شەعبی لە ناوچەی فەتحە ئارام بوود.
زەیدان دووپات کرد ک سەرکردەیل ئەمنی ناوچەیل دەورگرد زویە و ئاوایەیلی وە خاڵەیل و کامیرایل رەوانگەکردن گەرمی و مەفرەزەیل و دەورەیەل وەردەوام قایم کردن.
زەیدان ئاشکرای گورجییگ لە جۊلەی ئەندامەیل داعش لەناوچە وازەیلەی ناوبەین کۊیەیل مەکحول و ناوچەی فەتحە کرد، تا بۆشایی ئەر دزەکردن پەیا بکەن و پەلامارەیل ناکاوی جیوەجی بکەن، وتیش: یە چەن مانگیگە جۊلەی داعش هالە ژیر چەودێری ئەمنی وەشیوەی وەردەوامیگ، و ناوچەگە ئارامە.
